b'\n_START_ARTICLE_\nLiga Campionilor EHF Feminin 2012-2013\n_START_SECTION_\nFormat\n_START_PARAGRAPH_\nFa\xc8\x9b\xc4\x83 de edi\xc8\x9biile precedente, au fost efectuate c\xc3\xa2teva schimb\xc4\x83ri \xc3\xaen formatul competi\xc8\x9biei. Primul turneu de calificare a fost eliminat. La fel ca \xc3\xaen sezonul precedent, al doilea turneu de calificare a fost jucat \xc3\xaentr-un format final de patru echipe. A fost organizat\xc4\x83 \xc8\x99i o competi\xc8\x9bie Wild Card cu trei echipe, iar c\xc3\xa2\xc8\x99tig\xc4\x83toarea, echipa rus\xc4\x83 Zvezda Zvenigorod, s-a calificat \xc3\xaen faza grupelor. \xc3\x8en plus, s-a jucat un meci eliminatoriu \xc3\xaentre o echip\xc4\x83 din Urna 1 a celui de-al doilea turneu de calificare (TC2) \xc8\x99i o alt\xc4\x83 echip\xc4\x83 din Urna a 2-a a celui de-al doilea turneu de calificare. C\xc3\xa2\xc8\x99tig\xc4\x83toarea, vicecampioana maghiar\xc4\x83 FTC-Rail Cargo Hungaria, s-a calificat \xc8\x99i ea pentru faza grupelor.\n_START_SECTION_\nTurneele de calificare\n_START_PARAGRAPH_\nUn total de 14 echipe a luat parte la turneele de calificare. Cluburile au fost trase la sor\xc8\x9bi \xc3\xaen trei grupe de c\xc3\xa2te patru \xc8\x99i au jucat semifinale \xc8\x99i finale. Tragerea la sor\xc8\x9bi a avut loc pe 3 iulie 2012, la ora local\xc4\x83 11:00 (12:00 EET), la Viena, Austria. C\xc3\xa2\xc8\x99tig\xc4\x83toarele grupelor de calificare au avansat \xc3\xaen faza grupelor Ligii, \xc3\xaen timp ce cluburile eliminate vor continua \xc3\xaen Cupa EHF. Meciurile s-au jucat pe 8\xe2\x80\x939 septembrie 2011.\n_START_SECTION_\nTurneul de calificare 1\n_START_PARAGRAPH_\nOrganizatorul evenimentului a fost clubul Viborg HK.\n_START_SECTION_\nTurneul de calificare 2\n_START_PARAGRAPH_\nOrganizatorul evenimentului a fost clubul By\xc3\xa5sen HE.\n_START_SECTION_\nTurneul de calificare 3\n_START_PARAGRAPH_\nOrganizatorul evenimentului a fost clubul U Jolidon Cluj-Napoca.\n_START_SECTION_\nFaza grupelor\n_START_PARAGRAPH_\nTragerea la sor\xc8\x9bi a meciurilor grupelor s-a efectuat pe 6 iulie 2012, la Gartenhotel Altmannsdorf din Viena. Un total de 16 echipe au fost implicate \xc3\xaen acest proces, fiind \xc3\xaemp\xc4\x83r\xc8\x9bite \xc3\xaen patru urne valorice de c\xc3\xa2te patru. \xc3\x8emp\xc4\x83r\xc8\x9birea echipelor \xc3\xaen cele patru urne s-a f\xc4\x83cut pe baza coeficien\xc8\x9bilor EHF. Nu s-a permis extragerea \xc3\xaen aceea\xc8\x99i grup\xc4\x83 a cluburilor f\xc4\x83c\xc3\xa2nd parte din aceea\xc8\x99i urn\xc4\x83 valoric\xc4\x83 sau din aceea\xc8\x99i lig\xc4\x83 de handbal, cu excep\xc8\x9bia c\xc3\xa2\xc8\x99tig\xc4\x83torului Turneului Wild Card, care nu a beneficiat de nicio protec\xc8\x9bie.\n_START_SECTION_\nGrupele principale\n_START_PARAGRAPH_\nTragerea la sor\xc8\x9bi a meciurilor grupelor principale s-a efectuat pe 20 noiembrie 2012, la Gartenhotel Altmannsdorf din Viena. Un total de 8 echipe au fost implicate \xc3\xaen acest proces, fiind \xc3\xaemp\xc4\x83r\xc8\x9bite \xc3\xaen dou\xc4\x83 urne valorice de c\xc3\xa2te patru. \xc3\x8emp\xc4\x83r\xc8\x9birea echipelor \xc3\xaen cele dou\xc4\x83 urne s-a f\xc4\x83cut pe baza rezultatelor din faza grupelor EHF. Nu s-a permis extragerea \xc3\xaen aceea\xc8\x99i grup\xc4\x83 a cluburilor f\xc4\x83c\xc3\xa2nd parte din aceea\xc8\x99i urn\xc4\x83 valoric\xc4\x83 \xc8\x99i care au jucat anterior \xc3\xaen aceea\xc8\x99i grup\xc4\x83.'